Muslimgauze
Bryn Jones (17.06.1961 – 14.01.1999) – Britaniyalik Muslimgauze taxallusi bilan tanilgan musiqachi. Ijodida Islom dini va musulmonlar haqida qoʻshiqlar yaratgan. Zotiljam kasalidan vafot etgan. Brin Jons 1961-yil 17-iyunda Angliyaning Manchester shahrida tugʻilgan. Muslimgauze 1982-yilda musiqa bilan shugʻullangan va uning birinchi loyihasi E.g Oblique Graph deb nomlangan. Biroq, Livan urushining boshlanishi Jonesda kuchli taassurot qoldirgan. Bu xabardan soʻng u Yaqin Sharq muammosi va mojaroning kelib chiqishini oʻrganishga kirishgan. Musulmon boʻlmagan va sharqona ildizlarga ega boʻlmagan Brayn Jones oʻzining ijodiy faoliyatini musulmon dunyosini himoya qilishga yoʻnaltirgan. 1983-yilda Kobul albomida „Muslin Gauze Muslim Prayer“ treki taqdim etilgan, bu esa yangi loyiha – Muslimgauze nomini olgan. Ammo, Bryn Jones hech qachon Yaqin Sharqda boʻlmagan. U hatto Avstraliyaning Extreme records rekord kompaniyasining Falastinga toʻliq studiya hisobidan tashrif buyurish taklifini rad etib, bosib olingan hududga qadam qoʻymasligini maʼlum qilgan. Bryn Jones 1998-yil 30-dekabrda nomaʼlum kasallik bilan Manchester kasalxonasiga yotqizilgan. Maʼlum boʻlishicha, u pnevmoniyaning ogʻir shakliga olib keladigan qon kasalligiga chalingan. Davolash befoyda boʻlgan va Bryn Jones 1999-yil 14-yanvarda vafot etgan.